'Terreur-tweeling' glo 'onregmatig' in hegtenis geneem | Maroela Media
Die saak is tot Donderdag uitgestel nadat die hof gehoor het die twee 23-jariges het in hul beëdigde verklaring aangedui hulle is onregmatig in hegtenis geneem.
Staatsaanklaer Chris MacAdam sê hy moes die kwessie ondersoek en hy sal Donderdag gereed wees om voort te gaan en te reageer.
Landdros Pieter du Plessis het benadruk die saak moes al in hul eerste hofverskyning genoem word en hoe vinniger dit afgehandel word, hoe beter.
Annelene van den Heever, vir die Thulsie-tweeling, het versoek dat Du Plessis 'n bevel uitreik om die tweeling na die Sandton-polisiestasie oor te plaas. Du Plessis het egter gesê dit is nie moontlik nie, tensy die hoof van die polisiestasie 'n vorm indien wat bevestig dat daar plek is om hulle te akkommodeer.
Die tweeling bly in aanhouding.
Sommige familielede van die tweeling, wat in die galery gesit het, het gehuil terwyl die hof vir Du Plessis gewag het om kommentaar te lewer oor die verklarings wat hy gelees het.
Die Thulsie-tweeling word daarvan beskuldig dat hulle die Wet op Terrorisme oortree het en beplan het om die Amerikaanse ambassade en Joodse instansies in Suid-Afrika op te blaas namens die terreurgroep, Islamitiese Staat van Irak en die Levant (ISIL).
Hulle is op 10 Julie saam met twee ander persone in hegtenis geneem deur die direktoraat vir prioriteitsmisdaadondersoeke (Valke) tydens 'n operasie in Newclare en Azaadville. Die vier het glo beplan om na Sirië te gaan om by ISIL aan te sluit.
Die voorlopige klagstaat dui daarop dat die tweeling, tussen Oktober 2015 en 8 Julie 2016, saamgesweer het om terreurmisdade in Johannesburg te pleeg.
Die staat voer aan die broers het "onwettig en doelbewus saamgesweer om terreurmisdade te pleeg" en ontploffings beplan by die Amerikaanse ambassade en Joodse instansies in Suid-Afrika.
Die sameswering en aanhitsing word verbind met die "politieke, godsdienstige of ideologiese motiewe" van die ISIL, aldus die klagstaat.
Nog 'n klag hou verband met die beweerde plan deur die broers om na Sirië te gaan en hy ISIL aan te sluit "om in terreuraktiwiteit deel te neem".
Die broers staan ook tereg op aanklag van die oortreding van die grondwetlike demokrasie van die land deur te poog om dade te pleeg wat met terreuraktiwiteit verband hou.
Sal graag wil weet wat die bewyse teen die twee is.
Hulle het nie arabiese name nie, so ek wonder of hulle moslems is. Waarom sou 2 nie-moslems by n militante Moslem-organisasie betrokke raak???
klink vir my ook sedert die begin na n pot str..t. eers het die lugdiens hulle verkla omdat die lugdiens van hulle duistere planned uitgevind het. ELO????
Nou ja waarom is Nelson Mandela dan vrygelaat as hy die land verraai het? Terreur is terreur maak nie saak watter government rule nie…
Geskok, die 2 is nie net op n dag opgelaai, omdat iemand niks het om te doen nie. Mag hul waarheid uitkom en regtig as hul by tereur betrokke is, moet hul vasgevat word. Terroriste is nie noodwendig moslems nie, maar enige beiinvloedbare persoon wat dit vir geld of n helde verering doen! Hul word gewerf op n brose vase en dan gebreinspoel.